ms en en en en en en en en en en en en en en ms ms ms ms id en ms it ms ms ms en en ms nl ms en en en en en en en en id en en en en en id sv ms id id id ms en hbs_lat en id id fi ms id id id en nb de en fa fi id id ms ceb en en en en en en en en en en en en en en en en en en en en en en ms en ms ms ms ms pl ms ms ms ms ms ms nl en en en en en en en en en en en id ms ms id id id ms id ms ms ms id id fi id en es nb es es id id ms en en en en en en en id id ms id id id en id id ms id pl en en tr en ms ms ms sv nb id nb nb en it ms ms hbs_lat ms en en en ms id ms id en en ms en en id war tr it id id ms en id en en pl en en en ms ms id id id id id id id ms id ms ms id ms id id id ms ms ms id ms id id ms id ms id id ms ms ca en es es en tr en en en en es en ne en en en en en en en en en en en en en en en en en en en en en en en pt en en en en en en en en en en en en en en en en
Kelajuan Green padang golf « Turf Matters
The Site To Go To For All Your Turf Matters
Increase productivity, cut labour. Try the AM61A
Get your Trees from this nursery
Questions That are Bugging me About my Golf Course (or Fields)
My route to Grass Glory
Rumput di padang golf Malaysia
Mengukur saiz kawasan yang tidak geometri.
“Aiyah, why do today? Next week cannot ah?”
Grasses on Malaysian golf courses
The Green, Green grass of work…
The grass is always greener on the other fairway…
Preparing for a major tournament
Turfgrass diseases: a simple article.
How to improve my golf course
To purchase a machine
Minimum Golf course Machinery
Bagaimana seorang konsultan boleh membantu
Rumput di Padang Bola
Amalan kultura padang bola
Menyiram di musim panas
Rekabentuk lanskap: apa dan kenapa
Rekabentuk Lanskap; macamana nak mula.
Follow me via Email
Enter your email address to follow this site and receive notifications by email.
Join 2,402 other followers
Rumput di padang bola Malaysia
Kita Kasi itu Rumput.
Pengetahuan Sedikit atau Silap?
Kenapa padang golf Malaysia lebih baik dari padang bolanya? Bhg 1
Sprinkler: di luar atau dalam padang?
Sod kawasan botak: Memperbaik atau Membazir?
Lockdown: Apa nak buat pada rumput anda.
The Top Ten List
Hias-atas Utk Atasi Air
Falsafah Penyelenggaraan Padang Golf
Who Pays My/Your Salary?
Visit Malaysian Golf 2020
Beza ‘Hollow’ & ‘Solid’ Tine
Maklumat yang terkandung di dalam laman web ini adalah di beri tanpa sebarang waranti atau gerenti, samada di lafazkan atau ditafsirkan. Saya tidak memikul sebarang tanggungjawab untuk sebarang risiko berkenaan kesesuaian atau ketepatan maklumat dalam laman web ini. Saya tidak akan, dalam sebarang keadaan, bertanggungjawab untuk sebarang kerosakkan secara khusus, tak langsung atau diakibatkan oleh tindakan yang diambil atau tidak diambil dengan bergantung atau berdasarkan kepada maklumat di dalam laman web ini.
The information in this web site is provided without warranty of any kind, either expressed or implied. I do not accept any responsibility for any risks concerning the suitability and accuracy of information in this site. I will in no event be liable for any special, indirect or consequential damages or any damages whatsoever, whether in an action of contract, negligence or other action, arising out of or in connection with reliance on or the use of any information in this site.
Pakar Rumput by Normas Yakin is licensed under a Creative Commons Attribution-NonCommercial-NoDerivatives 4.0 International License.
© Normas Yakin and Pakar Rumput, 2012. Unauthorized use and/or duplication of this material without express and written permission from this site's author and/or owner is strictly prohibited. Excerpts and links may be used, provided that full and clear credit is given to Normas Yakin and Pakar Rumput with appropriate and specific direction to the original content.
Kelajuan Green padang golf
Kepada seorang pemain golf, satu soalan penting pertama ialah tentang kondisi atau keadaan green di padang golf. Kedua ialah tentang caddy…
Apa yang di maksudkan dengan ayat “green itu laju” atau “green di kelab itu slow”? Bagaimanakah kelajuan green di ukur? Apa yang di maksudkan dengan ayat “caddy dia lawa” atau “caddy tu besar”? Bagaimanakah ke’lawa’an caddy di ukur? Apa yang besar?
Pada tahun 1936, seorang lelaki bernama Edward S. Stimpson telah mencipta suatu alat
Mengukur 'kelajuan' green menggunakan stimpmeter.
yang di namakan sempena nama beliau yang di panggil ‘Stimpmeter’. Alat ini adalah suatu alat mudah iaitu suatu batang aluminium yang mempunyai landasan berlurah di satu permukaan dan suatu lekuk yang akan memegang bola di satu hujung stimpmeter. Bila hujung itu di angkat pada sudut 20°, bola itu akan turun melalui lurah dan bergerak di atas green. Perbuatan ini akan di ulangi sebanyak dua kali lagi pada arah yang sama. Purata ketiga-tiga bola ini akan di tanda di atas green. Jarak di antara stimpmeter dan tanda ini di ukur dan di panggil ‘A’.
Stimpmeter akan di bawa ke tanda A tadi dan proses yang sama di ulang dengan tiga biji bola lagi dari arah yang bertentangan. Purata kedudukan tiga biji bola yang baru di ukur, ditanda dan di panggil pula ‘B’. Sekarang jarak A dan B di campurkan dan di bahagi dua. Ini adalah kelajuan green. Lebih besar jarak enam biji bola bergerak di atas green, lebih lajulah green tersebut.
Kadang-kadang kita boleh gunakan perbezaan kedudukan tiga biji bola tadi di antara satu sama lain sebagai petanda samada green itu ‘benar’ (true) atau tidak. Jika bola-bola itu jauh di antara satu sama lain, bermakna green itu tidak ‘benar’.
Kepada yang dah baca sampai di sini dan masih nak tahu pasal ukuran caddy; anda salah website…
Kadang-kadang ada golfer yang salah faham tentang kelajuan green kerana bila kita cerita tentang kelajuan kereta ataupun dari sudut Fizik sekolah menengah, kelajuan ialah jarak di antara ‘mula’ dan ‘tamat’ dalam satu jangka waktu; jadi kita dapat meter per saat atau kilometer per jam dan sebagainya.
Bila orang kata kelajuan green itu ialah 8 kaki 6 inci; tidak lah bermakna kelajuan bola di atas green itu ialah 8 kaki 6 inci per saat. Tetapi ia bermakna jarak purata enam biji bola bergolek di ukur pada dua jarak bertentangan di atas green itu bila di gulingkan dari atas stimpmeter ialah 8 kaki 6 inci.
Bila En. Stimpson mencipta alat itu, tujuan utama beliau bukan untuk mengisi masa lapang, tetapi ialah supaya kelajuan di atas semua 18 green adalah sama. Adalah tidak adil jika green 1 laju, green 2 slow, green 3 laju, green 4 sangat laju, green 5 slow dan sebagainya.
Ia juga membantu memberi kuantiti kepada laju atau slow green. Kalau tidak ia akan di panggil begini: “G!l@ b@b! laju” atau “F@#$ing slow” dan sebagainya. Tentunya, ini adalah subjektif kerana apa yang slow untuk golfer ini adalah laju untuk golfer lain. Sama seperti segelintir golfer menghakimi kedi; ‘cantik’ atau ‘hodoh’ dan ‘besar’ atau ‘kecil’.
Macamana nak melajukan green?
Untuk membincangkan ini, kita kena faham apa yang menyebabkan bola bergolek kurang jauh; geseran (friction). Lebih banyak geseran, lebih banyak rintangan di hadapi oleh bola, lebih dekat ia bergolek. Jika kita dapat mengurangkan geseran; kita akan dapat menambah kelajuan.
Geseran utama datangnya dari rumput. Lebih 10 tahun lalu, saya masih ingat sewaktu green saya mengalami masalah penyakit yang teruk dan saya di panggil oleh seorang golfer. Saya sangka dia akan marah kerana green yang hampir botak, rupanya dia puji kerana green laju!
Rumput yang sihat mempunyai daun-daun yang lembut. Daun-daun ini akan memegang bola untuk hanya untuk beberapa detik tapi untuk setiap detik, daun-daun itu akan menjadi seperti spring; menguncup dan mengembang. Lebih banyak daun, lebih banyak tindakbalas yang berlaku ke atas bola dan menjadi geseran serta melambatkan pergerakan nya.
Cara paling biasa yang di gunakan ialah dengan mengurangkan daun, iaitu secara memendekkan ketinggian potongan. Bila rumput pendek, daun menjadi kurang. Bila daun kurang, geseran pun kurang. Tetapi awas! Daun di perlukan untuk proses fotosintesis, jadi ada had tertentu untuk spesis tertentu bila kita cerita tentang ketinggian potongan.
Melajukan green menggunakan stereka (iron).
Cara kedua ialah dengan menjadikan permukaan green lebih padat, rata dan licin dengan cara menggolek (roll). Ini juga mempunyai had tertentu. Terlalu banyak roll akan menjadikan green mampat.
Satu lagi cara menjadikan permukaan green lebih padat ialah dengan topdressing. Perbuatan topdressing akan mengisi rongga-rongga halus yang menjadikan green ‘bumpy’ dan melambatkan golekkan bola.
Grooming, dethatching secara ringan, menarik dragmat atau berus adalah cara untuk mengurangkan daun rumput yang baring dan menjadikan mereka di potong sewaktu tegak. Jika rumput di potong sewaktu daunnya baring ia akan dipotong lebih panjang dari hakiki. Contohnya, jika ketinggian potongan ialah 5mm tetapi rumput dipotong pada waktu daunnya baring; ertinya ia sebenarnya ialah 5.3 atau 5.6mm dan bukan 5mm.
Cara yang biasa di lihat oleh golfer ialah ‘double-cut’ atau ‘cross-cut’ iaitu pemotongan dua kali yang di lakukan ke atas green dalam satu hari. Potongan kedua di lakukan pada sudut 45 atau 90° dari potongan pertama. Kadang-kadang, roll juga boleh di lakukan dengan cara ini.
Seperti orang yang ingin sihat dan kurus dengan cara makan pill sahaja; ada juga padang yang menggunakan cara kimia untuk melajukan green. Ada dua nutrient yang digunakan untuk mengeraskan dinding sel iaitu Kalium dan Silika. Teorinya ialah bila dinding sel keras maka batang rumput juga akan menjadi keras (tuan-tuan, hanya untuk rumput sahaja ya. Jangan cuba di rumah) dan mengurangkan aksi kuncup-kembang rumput sewaktu bola bergolek di atasnya.
Ada orang – contohnya saya – yang menggunakan kimia pembantut pertumbuhan sewaktu sebelum tournament. Ini akan memendekkan daun dan mengurangkan geseran terhadap bola.
Bila dah desperado, kadang-kadang saya gunakan sabun untuk mengurangkan geseran ke atas batang (rumput). Jangan senyum, menggunakan dos ringan agen pembasah tertentu boleh membantu kenaikkan kelajuan sebanyak 6 inci!
Berapakah had laju untuk green di Malaysia? Hampir semua pengurus padang golf – tapi diaorang tak nak cakap kat depan golfer – tahu bahawa golfer mahukan green lebih laju dari apa yang diaorang mampu putting. Kebanyakkan kelab akan menjadikan kelajuan green mereka diantara 8 – 9 kaki sahaja untuk permainan harian. Lebih dari 9 kaki; perlawanan golf biasa akan menjadi 5 jam kerana hampir semua orang akan 3-putt. Lagipun majority golfer tidak membaiki ball-mark atau pitch-mark. Ini akan menjadikan green yang di potong pendek menjadi hodoh.
Lagipun green laju adalah green yang stress. Green yang stress akan memberi stress kepada superintenden dan kakitangan lain. Green yang stress akan banyak menggunakan racun dan bahan kimia lain. Untuk menjadikan green laju akan memerlukan lebih banyak jentera dan kakitangan.
Saya boleh beri banyak lagi teori tentang kelajuan green kerana selalunya sebab utama saya di panggil oleh kelab ialah green yang kurang laju dan bermasalah, tapi saya akan akhiri artikel ini dengan satu renungan. Nasib baik pencipta Stimpmeter ialah Encik Stimpson. Jika alat ini di cipta oleh En. Schwarzenegger? Schwarzeneggermeter? Boleh anda bayangkan nama Sthephanovicmeter? Bagaimana alat itu di cipta oleh orang Malaysia? Seperti Marimuthumeter. Sedap juga bunyinya kan?
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Create a website or blog at WordPress.com
Join 2,402 other followers
Already have a WordPress.com account? Log in now.